Nawab

Nawab, også skrevet nawwab, er en indisk fyrstetittel. Ordet er urdu for «stedfortreder» og kommer fra arabisk via persisk.

Tittelen kom i bruk som tittel for høytstående embetsmenn, som visekonger eller guvernører, i Mogulriket,C.E. Bosworth: «Nawwāb , Nawāb», i Encyclopaedia of Islam, andre utgave, Leiden: Brill, 2010. det muslimske riket som dominerte India fram til 1857. Tittelen gikk over til å bli en adelstittel og etter hvert også en fyrstetittel for herskerne i flere av de indiske fyrstestatene. Tittelen ble bare anvendt i de tilfeller fyrsten var muslim. Hinduistiske herskere kunne blant annet bære tittelen maharaja.Roper Lethbridge:  The golden book of India. A genealogical and biographical dictionary of the ruling princes, chiefs, nobles, and other personages, titled or decorated, of the Indian empire, London: Macmillan, 1893, s. xiv.

 Referanser 

Kategori:Titler
Kategori:India